Meclîsê Cinîyan ê HDPyî amadekarîya xo ya seba dewrê neweyî qedînaye. Meclîsê Cinîyan 4-5 mengan vera tecrîdê Îmraliyî û qirkerdişê cînsîyî çalakî û aktîvîteyan bikero. Çalakî û aktîvîteyan de bale bêra antene tecrîdê Îmraliyî, grevê vêşanîye yê tepişteyan, bira Mehkemeya Heqanê Merdiman a Ewropa ya seba Selahattîn Demîrtaş û rewşa sîyasetmedaran ê cinîyan ser.
Cinîyî hem kuçeyan hem zî Meclîs bi hawayêkê aktîfî do bixebitnê.
Cinîyanê ke nîqaşê 8ê Adare Roja Cinîyan a Dinya kenê, dest pê amdekarîyan kerd. Cinîyî prosesê 8ê Adare de hewteyêk derheqê şîdetê vera cinîyan û qirkerdişê cînsîyî de panel, eşkerayîye û çalakîyan bikerê.
Meclîsê Cinîyan ê HDPyî peynîya sibate de bernameyê çalakîyan do pare bikero.
